
ŠAKIŲ RAJONO SAVIVALDYBĖS ADMINISTRACIJOS GELGAUDIŠKIO  SENIŪNIJOS SPECIALISTĖS PAREIGYBĖS APRAŠYMAS


I SKYRIUS
PAREIGYBĖ

1. Rajono savivaldybės administracijos Gelgaudiškio seniūnijos (toliau – Seniūnija) specialisto pareigybė yra priskiriama specialistų grupei.
2. Pareigybės lygis - B.
3. Pareigybės paskirtis – vykdyti elektros energijos, vandens sunaudojimo sąskaitų pateikimą, darbo laiko apskaitos žiniaraščių pildymą, kitų Seniūnijos dokumentų pateikimą Centralizuotos buhalterijos skyriui. 
4. Pareigybės pavaldumas – šias pareigas einantis darbuotojas yra tiesiogiai pavaldus Seniūnijos seniūnui.

II SKYRIUS
SPECIALŪS REIKALAVIMAI  ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštesnįjį išsilavinimą ar specialųjį vidurinį išsilavinimą, įgytą iki 1995 metų;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais vietos savivaldą, dokumentų rengimą ir įforminimą;
5.3. sklandžiai dėstyti mintis raštu ir žodžiu, žinoti raštvedybos taisykles ir teisės aktų rengimo taisykles, mokėti dirbti kompiuteriu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einančio darbuotojo vykdomos funkcijos:
6.1. elektros energijos sunaudojimo deklaravimas ir sąskaitų pateikimas rajono savivaldybės administracijos Centralizuotos buhalterijos skyriui;
6.2. vandens sunaudojimo deklaravimas ir sąskaitų pateikimas rajono savivaldybės administracijos Centralizuotos buhalterijos skyriui;
6.3. gyvenamojo būsto nuomos mokesčio priskaitymas ir pateikimas;
6.4. gyvenamosios vietos deklaravimas ir pažymų išdavimas, pažymų apie šeimos sudėtį, kitų dokumentų išdavimas;
6.5. Seniūnui perkant prekes ir paslaugas, gautų PVM  sąskaitų – faktūrų  suderinimas su Centralizuotos buhalterijos skyriaus buhaltere ir jų pateikimas apmokėjimui;
6.6. sąskaitų už ryšių ir komunalines paslaugas suderinimas su Centralizuotos buhalterijos skyriaus buhaltere ir jų pateikimas apmokėjimui;
6.7. VIPIS programoje viešųjų pirkimų dokumentacijos pildymas;
6.8. prisijungimas prie E-sąskaitų, jų sutikrinimas, patvirtinimas.
6.9. Leidimų prekybai išdavimas ir jų registravimas, vietos rinkliavos mokesčio ir kitų reikiamų dokumentų sutikrinimas.
6.10. Visuomenei naudingą veiklą atliekančių žmonių dokumentų tvarkymas.


IV. SKYRIUS
ŠIAS PAREIGAS EINANČIO DARBUOTOJO ATSAKOMYBĖ

7. Šias pareigas einantis darbuotojas atsako už pareigybės aprašyme nustatytų funkcijų vykdymą.

_____________________
Susipažinau	
 _______________________           
 (parašas)   
_______________________
(vardas, pavardė)
_________________________
(data)

